**ŠIAULIŲ SPORTO GIMNAZIJOS DIREKTORIAUS**

**ANDRIAUS STOČKAUS**

2021 METŲ VEIKLOS ATASKAITA

2022-01-17 Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2021 m. buvo sėkmingai įgyvendintas Šiaulių sporto gimnazijos ( toliau – Gimnazija ) tikslas – užtikrinti tinkamas sąlygas mokiniams, turintiems išskirtinių gabumų sportui, siekti sportinio meistriškumo įvairiose olimpinėse sporto šakose ir kartu įgyti kokybišką bendrąjį pagrindinį ir vidurinį išsilavinimą. Tam tikslui įgyvendinti buvo kuriama ir plėtojama geros mokyklos reikalavimus atitinkanti mokymosi aplinka, sudaromos tinkamos sąlygos mokinių pasiekimams gerinti ir tinkamai jų saviraiškai, kad kiekvienas mokinys pasiektų kuo aukštesnius ugdymo(si) ir sporto rezultatus, įgytų mokymuisi visą gyvenimą būtinų bendrųjų ir dalykinių kompetencijų bei sėkmingai derintų bendrąjį ir sportinį ugdymą.  2021m. gimnazijoje mokėsi 157 (71 %) mokiniai atvykę iš įvairių Lietuvos regionų ir 64 (29 %) iš Šiaulių miesto. Gimnazijos mokinius ugdė : 7 mokytojai, 12 vyresniųjų mokytojų, 9 mokytojai metodininkai, 1 mokytojas ekspertas bei 27 treneriai.  2021 m. vidurinio ugdymo kartu su sporto ugdymu programą baigė ir įgijo vidurinį išsilavinimą 42 abiturientai (95,4 %). Istorijos, geografijos, užsienio (anglų) kalbos valstybinius ir technologijų bei lietuvių kalbos ir literatūros mokyklinius egzaminus išlaikė 100% šiuos egzaminus laikiusių abiturientų. Lyginant su 2020 m. 2,9% padidėjo kandidatų išlaikiusiųjų užsienio (anglų) kalbos ir 24,19% - matematikos valstybinius bei 12,5% - mokyklinį lietuvių kalbos ir literatūros brandos egzaminus. Biologijos valstybinio brandos egzamino išlaikymo procentas mažėjo 15%, lietuvių kalbos ir literatūros valstybinio egzamino išlaikymo procentas nepakito.  30 mokinių (100 %) baigė pagrindinio ugdymo kartu su sporto ugdymu programą ir įgijo pagrindinį išsilavinimą. II gimnazijos klasės 30 mokinių (100 %) dalyvavo pagrindinio ugdymo pasiekimų patikrinime. Matematikos dalyko surinktų taškų vidurkis - 29,5 (šalies – 25, savivaldybės – 25,5). Lietuvių kalbos dalyko surinktų taškų vidurkis - 27,9 (šalies 29,5, savivaldybės – 30,7).  8 klasės 30 mokinių (100 %) dalyvavo Nacionaliniame mokinių pasiekimų patikrinime. Matematikos dalyko surinktų taškų vidurkis - 33,4 (maksimalus galimas taškų skaičius - 50). Skaitymo dalyko surinktų taškų vidurkis - 28,9 (maksimalus galimas taškų skaičius - 37).  8 klasės 30 mokinių (100 %) baigė pagrindinio ugdymo kartu su sporto ugdymu programos pirmąją dalį.  74 proc. Gimnazijos mokinių pasiekė 2021 m. ugdymo(si) pažangos. 100 proc. mokinių įtraukti į savo individualios pažangos įsivertinimą; mokymosi tikslų išsikėlimą, rezultatų analizavimą ir planavimą.  Mokinių individualios pažangos stebėsenai, savirefleksijai atlikti įdiegtas IKT įrankis. Parengtas mokinių mokymosi pasiekimų ir pažangos gerinimo planas.  Mokiniams skirtos trumpalaikės ir ilgalaikės konsultacijos, parengti konsultacijų grafikai.  100 proc. mokytojų ir mokinių naudojo mokomąją medžiagą pateiktą skaitmeninėje erdvėje.  Gimnazija turi prieigą prie virtualios mokymosi aplinkos „MOODLE“, naudojamas skaitmeninis ugdymo turinys: „Eduka“, E-test, elektroninė biblioteka „Vyturys“, Egzaminatorius.lt., Ugdymo sodas, emokykla.lt, klaidutis.lt., vaizdo pamokos.lt., learnenglish.britsh.council.org., „Mano dienynas“, „Teams“, „Zoom“.  100 proc. mokytojų, trenerių dalyvavo kvalifikacijos kėlimo renginiuose, pasirengė profesinės raidos planus.  2021 m. įgyvendintos dvi STEAM programos: „3D modeliavimas ir spausdinimas“; „Braižymas ir kompiuterinis projektavimas AutoCad programa“.  Visi I – II klasių mokiniai (100 proc.) dalyvavo prevencinėje LIONS QUEST programoje ,,Raktas į sėkmę“.  2021 m. įgyvendinami tęstiniai 4 tarptautiniai Erasmus+ projektai: „Efektyvus google įrankių ir mobiliųjų programėlių naudojimas“ (Portugalija, Bulgarija, Lietuva, Lenkija); „Nenusigręžk“ (Italija, Bulgarija, Lietuva, Turkija, Graikija ); „Būk savanoriu - pakeisk pasaulį!“ (Danija, Ispanija, Portugalija, Lietuva); „Veik čia ir dabar“ (Danija, Turkija, Ispanija, Lietuva). Įvykdyti 5 tarptautiniai vizitai, kuriuose dalyvavo 11 mokytojų, 18 mokinių.  Atlikti 4 bendrojo kartu su sporto ugdymu paslaugų poreikio tyrimai: „Virtualaus mokymo(si) krūvis“, „Mokinių adaptacijos tyrimas“, „Patyčios internete ar kitokioje virtualioje erdvėje”, „Sportininkų testavimo metodikų algoritmas“. Organizuota tarptautinė metodinė – praktinė mokytojų ir mokinių konferencija ,,Mokinio kompetencijų ugdymas: patirtys ir iššūkiai“. Tikslas – susipažinti su naujausiomis mokymo ir mokymosi tendencijomis, geriausiai atliepiančiomis mokinio vertybinį potencialą. Konferencijoje dalyvavo 55 dalyviai iš Lietuvos, Danijos, Ispanijos, Portugalijos, Italijos, perskaityta 16 pranešimų, diskutuota mokinių kompetencijų ugdymo klausimais.  Kartu su Vytauto didžiojo universiteto mokslininkais organizuota konferencija ,,Savireguliacijos iššūkiai ir galimybės ugdymo(si) praktikoje“. Konferencijos metu buvo perskaityti keturi pranešimai. Su gimnazijos ir miesto treneriais diskutuota apie savireguliaciją, kaip efektyvaus ugdymo (si ) prielaidą. Diskusijos metu buvo dalinamasi gerąja patirtimi. Konferencijos metu gautų refleksijų pagrindu VDU mokslininkai rengia metodines rekomendacijas treneriams.  Sporto srityje, nepaisant besitęsusio karantino, dėl kurio iki minimumo sumažėjo tiek tarptautinių, tiek Lietuvos čempionatų ir kitų varžybų, Gimnazijos mokiniams pavyko iškovoti 60 prizinių vietų: 11 – I-ųjų, 19 – II-ųjų ir 24 – III-ąsias vietas.  Mokinių, dalyvavusių pasaulio ir Europos čempionatuose, - 26. Šalies varžybose dalyvavo 100 proc. mokinių. Tarptautinių varžybų, kuriose dalyvavo Gimnazijos mokiniai, – 100; šalies - 300. Mokinių, užėmusių prizines vietas, - 71 (proc.).  Gimnazijoje organizuotos 6 mokomosios treniruočių stovyklos, kuriose dalyvavo ir jaunieji sportininkai iš Švedijos, Estijos, Latvijos, Norvegijos.  Organizuotas tarptautinis pasaulio čempiono R. Bagdono imtynių turnyras, kuris yra įtrauktas į tarptautinės (UWW) imtynių federacijos metinį kalendorių. Turnyre dalyvavo 124 sportininkai (12 Šiaulių sporto gimnazijos sportininkių) iš Latvijos, Estijos, Švedijos, Norvegijos, Izraelio, Moldavijos, Ukrainos, Rumunijos ir Lietuvos. Buvo populiarinamos Graikų-romėnų ir moterų imtynių sporto šakos.  Naudodamiesi „Mokyklos, įgyvendinančios bendrojo ugdymo programas, veiklos kokybės įsivertinimo metodika“ bei IQES online parengtais instrumentais mokyklos veiklos kokybei įsivertinti, 2020-2021 m. m. tirtas rodiklis „Vertinimas ugdymui. Vertinimo kriterijų aiškumas“.  Rezultatai atskleidė, kad vertinimo būdai, metodai, kriterijai, refleksija, grįžtamasis ryšys, įsivertinimo skatinimas, užduoties kokybiniai aspektai pakito į teigiamą pusę – turi tendenciją didėti (8 proc.). Sėkmingai išnaudojama interaktyvi erdvė bei galimybės į tokį ugdymo procesą įtraukti mokytojus/trenerius, mokinius ir jų tėvus. Parengta ataskaita pateikta Nacionalinei švietimo agentūrai.  2021 m. 100 % panaudotos Šiaulių miesto Kultūros krepšelio paslaugoms skirtos lėšos. Ne mažiau nei vienoje Kultūros paso paslaugų organizuojamoje edukacijoje dalyvavo 8 kl. ir I-IV gimnazijos klasių mokinių (100 %).  Panaudota 100 proc. mokymo lėšų, skirtų edukacinėms išvykoms bei karjeros ugdymui.  Įsigyta IKT mokymosi priemonių už 5400 Eur.  Galimybės laisvai pasirinkti veikos kryptį, būdus, priemones ir tobulėti 2021 m. buvo plėtojama šiuose renginiuose: Interaktyviame vaikų/ jaunimo kūrybiško/ aktyvaus laisvalaikio užimtumo idėjų renginyje „Tavo PIN kodas 2021“; tradiciniame Gimnazijos renginyje „ Mūsų širdys plaka vienu ritmu“. Sąmoningas noras laisvai pasirinkus prisiimti atsakomybę už savo ar kitų veikimo ar neveikimo pasekmes buvo ugdomas renginiuose, akcijose ir projektuose: „Atmintis gyva, nes liudija“; „Knygų Kalėdos“, „Būk matomas“, „Mes rūšiuojam“, piligriminiame žygyje „ Kryžių kalnas – Šiluva“, akcija „Diena be automobilio“, Lietuvos žydų genocido atminimo dienos paminėjimas, Lietuvos Konstitucijos dienos paminėjimas, „Gera dalintis gerumu“. Pozityvus ir realistiškas savęs vertinimas, atvirumas sau ir kitiems, drąsa veikti ir klysti atspindėtas renginiuose: „Tarptautinė antikorupcijos diena“, „ Lietuvos nepriklausomybės atkūrimo diena“, „ Olimpo link – metų sportininkų apdovanojimas“.  Vykdyti mokykliniai projektai: „Iniciatyva, sportas, mokslas, pergalė“; „Lietuvai ir Europos Sąjungai“ (ES valstybių pristatymas ir protmūšis).  Organizuotos edukacinės dirbtuvės „Pavasarinė mozaika“ su socialiniai partneriais. 100 % 8 ir I-IV gimn. kl. mokinių dalyvavo edukacijoje ir pagamino suvenyrus mokyklų partnerių mokiniams, buvo plėtojamos bendravimo ir bendradarbiavimo kompetencijos, skatinama kūrybinė ir bendruomeninė veikla.  Organizuotas prevencinis renginys „Aktyvus, sveikas, laimingas“. Veiklų metu Gimnazijos mokiniai tobulino savanoriavimo kompetencijas, plėtojo aktyvaus ir sveiko gyvenimo būdo kompetencijas, buvo skatinamas kūrybiškumas, suformuotos neigiamos nuostatos į psichiką veikiančių medžiagų vartojimą ir kt.  Surengtas respublikinis mokinių forumas „Aš šiandien ir rytoj“ skirtas tarptautinei jaunimo solidarumo dienai. Dalyvavo Telšių „Džiugo“ gimnazijos, Šiaulių Sauliaus Sondeckio menų gimnazijos mokiniai. Dalyviai pasidalino idėjomis su kitais jaunuoliais, kaip jaunimas gali transformuoti dabartį į laimingą ateitį, buvo aptartos temos apie įvairių kultūrų tarpusavio supratimą, demokratiją, pagarbą, įvairovę, žmogaus teises, aktyvų pilietiškumą ir solidarumą. |

1. **SKYRIUS**

2021 METŲ VEIKLOS UŽDUOTYS, REZULTATAI IR RODIKLIAI

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys  įvykdytos) | Pasiekti rezultatai ir jų rodikliai |
| - | - | - | - |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

1. **Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| - | - |

1. **Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys  įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**SKYRIUS KITŲ METŲ VEIKLOS UŽDUOTYS, REZULTATAI IR RODIKLIAI**

1. **2022 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis  vertinama, ar nustatytos užduotys įvykdytos) |
| 8.1. Gerinti mokymosi pasiekimus  (*veiklos sritis – ugdymas(-is*). | 8.1.1. Įtraukti mokinius į savo individualios pažangos įsivertinimą: mokymosi tikslų išsikėlimą, rezultatų analizavimą ir planavimą.  8.1.2. Atlikti 2022 metų 8 klasių nacionalinių mokinių pasiekimų (NMPP) pagal atskirus dalykus rezultatų analizę, parengti ir įgyvendinti šių dalykų mokinių pasiekimų gerinimo priemonių planus.  8.1.3. Intensyvinti lietuvių kalbos ir matematikos dalykų pamokų stebėseną, rekomendacijų dėl mokinių konsultavimo ir pamokų tobulinimo teikimą. | 8.1.1.1. 100 % mokinių įtraukta į savo individualios pažangos įsivertinimą: mokymosi tikslų išsikėlimą, rezultatų analizavimą ir planavimą. Padidėjo mokinių, padariusių ugdymosi pažangą,  dalis (74 proc.).  8.1.1.2. Ne mažiau kaip vieną kartą per metus vykdoma mokinių atestacija, kurios metu mokiniai atlieka savo mokymosi, sporto rezultatų ir kitos veiklos rezultatų įsivertinimą, nusistato savo sėkmių ir nesėkmių priežastis, švietimo pagalbos poreikį ir planuoja tolimesnį ugdymąsi. 100 % mokinių įgis vidurinį išsilavinimą, 100 % mokinių įgis pagrindinį išsilavinimą.  8.1.2.1. Atlikta 2022 metų 8 klasių nacionalinių mokinių pasiekimų (NMPP) pagal atskirus dalykus rezultatų analizė, parengti ir įgyvendinti šių dalykų mokinių pasiekimų gerinimo priemonių planai. Planuojamas NMPP matematikos dalyko surinktų taškų vidurkis ne mažiau 35, skaitymo dalyko surinktų taškų vidurkis ne mažiau 30.  8.1.3.1. Gimnazijos administracijos ir mokyklos metodinės tarybos stebėtos ir aptartos ne mažiau kaip po 3 kiekvieno lietuvių kalbos ir matematikos dalykų mokytojų pamokos, parengtos ir pateiktos rekomendacijos mokinių konsultavimo ir pamokų tobulinimo klausimais.  8.1.3.2. Gerėja arba lieka nepakitęs lietuvių kalbos ir matematikos dalykų mokinių mokymosi rezultatų vidurkis. PUPP matematikos dalyko surinktų taškų vidurkis ne mažiau 29, lietuvių kalbos dalyko surinktų taškų vidurkis ne mažiau 30. VBE išlaikymo procentas pagal dalykus: lietuvių k. ir literatūra - 85 %, matematika - 76 %, biologija - 85%, istorija - 100 %, geografija - 100 %, anglų k. - 100 %. Išlaikiusių 3 ir daugiau VBE mokinių dalis (ne mažiau kaip 50 proc.). |
| 8.2. Švietimo pagalbos prieinamumo ir efektyvumo didinimas, atsižvelgiant į priežastis, dariusias didžiausią neigiamą įtaką mokinių pasiekimams, sąlygų įtraukiajam ugdymui sudarymas, aplinkų pritaikymas mokiniams turintiems dėmesio ir aktyvumo, įvairiapusių raidos bei elgesio ir emocijų sutrikimų, ugdyti  (*veiklos sritis - asmenybės ūgtis*). | 8.2.1. Mokiniams teikiama jų poreikius atliepianti pagalba.  8.2.2. Vykdoma patyčių prevencija, įgyvendinamos prevencinės programos.  8.2.3. Sistemingai organizuojami VGK bei administracijos posėdžiai, kuriuose su mokiniais ir jų tėvais aptariamos lankomumo ir pažangumo problemos. Numatomos priemonės ugdymosi spragoms ir socialinėms problemoms spręsti. | 8.2.1.1. Sutelktos mokinių savitarpio pagalbos grupės, į kurias įsitraukia iki 20 proc. mokinių.  8.2.1.2. 100 proc. suteikta pagalba mokiniams, kuriems ji reikalinga. Ne mažiau kaip 10 proc. gerėja SUP mokinių pažangumas.  8.2.2.1. Operatyviai (per 1 darbo dieną) reaguojama į pranešimus apie patyčias ir priimti sprendimai.  8.2.2.2. 100 proc. mokinių dalyvauja ilgalaikėse prevencinėse programose, ne mažiau kaip 70 proc. mokinių dalyvauja Gimnazijos organizuojamuose prevenciniuose renginiuose. 8 proc. sumažėjęs patyčių skaičius mokykloje.  8.2.3.1. Gimnazijoje ne rečiau kaip kartą per mėnesį suorganizuoti VGK posėdžiai. 10 proc. sumažėjęs vienam mokiniui tenkantis vidutinis nepateisintų pamokų skaičius.  8.2.3.2. Kartą per pusmetį, o esant būtinybei ir dažniau, vyksta administracijos pokalbiai su kiekvienu gimnazijos mokiniu aptariant jų sėkmes ir iškylančias problemas. Parengtas mokinių mokymosi pasiekimų ir pažangos gerinimo planas. Microsoft TEAMS platformoje, Mano dienynas talpinama mokomųjų dalykų teminė medžiaga. |
| 8.3. Psichinės vaikų sveikatos stiprinimas  (*veiklos sritis - gyvenimas mokykloje*). | 8.3.1. Stiprinti mokinių psichinę sveikatą gimnazijoje.  8.3.2. Bendradarbiauti su visuomenės sveikatos biuro darbuotojais psichinės ir fizinės vaikų sveikatos stiprinimo klausimais. | 8.3.1.1. Atliktas mokinių tarpusavio santykių su trenerių ir motyvacijos sportinei veiklai tyrimas. Remiantis tyrimo išvadomis pateiktos rekomendacijos treneriams dėl priemonių motyvacijai stiprinti.  8.3.2.1. Bendradarbiaujant su visuomenės sveikatos biuro darbuotojais įgyvendintos bent 2 priemonės skirtos psichinei sveikatai stiprinti. Atliktas „Emocinio mikroklimato ypatumai gimnazijoje“ tyrimas. Remiantis tyrimo išvadomis pateiktos rekomendacijos gimnazijos administracijai mikroklimatui gerinti. |
| 8.4. Sportinio ugdymo aplinkų gerinimas (*veiklos sritis – ugdymosi aplinka*). | 8.4.1. Paplūdimio tinklinio lauko aikštelės įrengimas. | 8.4.1.1 Įrengta paplūdimio tinklinio lauko aikštelė su galimybe demontuoti paplūdimio tinklinio stulpus, pritaikant smėlio aikštelę kitoms paplūdimio (regbio, imtynių, rankinio) sporto šakoms. Mokiniai turės galimybę rengtis populiarėjančiam įvairių sporto šakų žaidimui paplūdimio tinklinio lauko aikštelėje ir dalyvauti varžybose. |
| 8.5. Miesto mokinių poilsio patalpos ir relaksacijos kambario įrengimas  (*veiklos sritis - gyvenimas mokykloje*). | 8.5.1. Miesto mokinių poilsio patalpos įrengimas.  8.5.2. Relaksacijos kambario įrengimas. | 8.5.1.1. Įrengta poilsio patalpa, skirta miesto mokiniams, kurioje bus galimybė praleisti laiką laukiant treniruočių ir pamokų.  8.5.1.2. Įrengtas relaksacijos kambarys, skirtas psichologinių įgūdžių (relaksacijos technikoms, dėmesio koncentracijai) tobulinimui. |

6. **Rizika, kuriai esant nustatytos užduotys gali būti neįvykdytos (aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 6.1. Ilgalaikis nedarbingumas. |
| 6.2. Žmogiškųjų ar finansinių išteklių trūkumas. |

Savivaldybės administracijos Švietimo skyriaus siūlymas:

**Pritarti 2022 metų veiklos užduotims.**

Šiaulių miesto savivaldybės administracijos

Švietimo skyriaus vedėja \_\_\_\_\_\_\_\_\_\_\_\_\_\_\_\_\_\_ Edita Minkuvienė 2022-02-15

(parašas)

Savivaldybės meras \_\_\_\_\_\_\_\_\_\_\_\_\_\_\_\_\_\_ Artūras Visockas 2022-02-15

(parašas)

Susipažinau.

Šiaulių universitetinės gimnazijos direktorė \_\_\_\_\_\_\_\_\_\_\_\_\_ Inga Žemaitienė 2022-02-15

(parašas)